alexandrainst/scandi-wiki huggingface dataset:
Nyss

nyss er en norsk lokalavis som dekker kommunene Sykkylven og Stranda på indre Sunnmøre i Møre og Romsdal. Avisen kom ut med første utgave 6. januar 2021. 

Avisen er et resultat av sammenslåingen fra 2021 av de tidligere lokalavisene Sykkylvsbladet, som dekket Sykkylven kommune, og Sunnmøringen, som dekket Stranda kommune. Tidligere redaktør i Sykkylvsbladet Frank Kjøde ble ansatt som redaktør i nyss. Tidligere redaktør i Sunnmøringen, Renate Furre-Henriksen, ble ansatt som journalist i nyss, med base ved kontoret i Stranda sentrum.

Bakgrunn 
Etableringen av den nye lokalavisen var foranlediget av at Sunnmørsposten i Ålesund, som eies av Polaris Media-konsernet i 2020 kjøpte 100 % av aksjene i Sykkylvsbladets utgiverselskaper Sykkylven Media AS. Sunnmørsposten eide fra før Sunnmøringen.

Sammenslåingen ble blant annet begrunnet av Lidvar Flydal, direktør for lokale mediehus i Sunnmørsposten, med at begge de tidligere avisene hadde hatt underskudd på driften gjennom flere år, og at avisene hver for seg ikke hadde finansielle muskler til å satse på egen hånd. Avisen skal ha kontor både i Sykkylven og i Stranda sentrum. Det var forventet at avisen ville få et opplag på ca. 3500 aviser.

Siste utgave av Sunnmøringen ble utgitt 17. desember 2020, mens siste utgave av Sykkylvsbladet ble utgitt 23. desember 2020.

Papirutgave 
Per 2021 kommer avisen ut hver onsdag og fredag. Den utgis i tabloidformat med 28–32 sider. Hver utgave inneholder en lederartikkel forfattet av redaktør Frank Kjøde under vignetten «Dagens kommentar». Avisen inneholder også nyhets- og sportsseksjon. Personalia som bursdagshilsener og dødsannonser publiseres under vignetten «Folk».

Papiravisen trykkes ved Polaris Medias trykkeri i Breivika i Ålesund.

Nettutgave 
Foruten de to ukentlige papirutgavene publiserer avisen nyheter på nyss.no. Sunnmøringen hadde før sammenslåingen i en årrekke publisert nyheter på sitt eget nettsted sunnmoringen.no; den URL-en peker siden sammenslåingen til den sammenslåtte avisens nettsider. Sykkylvsbladet hadde på sin side ingen nettavis som sådan, kun informasjon om abonnement og annonsering. Lanseringen av en lokal nettavis representerte dermed et nytt tilbud for leserne i Sykkylven kommune.

Referanser

Eksterne lenker 
 

Norske aviser
Norske nettaviser
Aviser etablert i 2021
Hærens skole for rekrutt- og fagutdanning

Hærens skole for rekrutt- og fagutdanning (HSRF) er en avdeling i Hærens våpenskole som ble etablert høsten 2019. Avdelingen skal være en felles rekruttskole for alle Hærens avdelinger, samt utdanne befal gjennom Lagførerskolen.

All grunnutdanning skal skje på Terningmoen leir, mens fag- og videreutdanningen skal skje på Rena leir.

Bakgrunn
Bakgrunnen for opprettelse av avdelingen er at de operative avdelingene skal avlastes fra å drive med rekruttutdanning 3-4 måneder i året, slik at avdelingene kan fokusere mer på sine andre oppdrag. Ved å gi alle rekrutter lik utdanning vil flere soldater få godkjent verneplikt, som igjen medfører at de kan bli brukt i styrkestrukturen og tjenestegjøring i Heimevernet på et eventuelt senere tidspunkt.

Fasiliteter 
Terningmoen leir befinner seg noen få kilometer vest for Elverum sentrum. Selve leiren består av et større kasserne-bygg for rekruttene, flere sove-fasiliteter for befal og gjennomgående (andre vernepliktige som jobber tett med befal slik at leiren går rundt), samt en rekke klasserom. Det er også et større uteareal, og et eget bygg som inneholder messa og en kantine. Like utenfor leiren ligger det et større øvingsfelt, bestående av mange skytebaner og et stort skogsareal som benyttes under utdanning av rekruttene, samt feltøvelser for soldater fra hele hæren. Det er også bygd opp en samling tomme bygg, som benyttes både som hindreløype og til trening i strid i bebygd området (SIBO).

Lagførerskolen 
HSRF utdanner også lagførere til Hæren gjennom Lagførerskolen to ganger i året.

Skolen gjennomfører nivådannende utdanning for lagførere i Hæren med gradsnivå OR-4 (korporal). Kurset varer i 14 uker og etter fullført og bestått utdanning kan en jobbe som lagfører ved en av Hærens avdelinger.

Etter at Hærens Befalsskole ble nedlagt i 2018, ble den nyetablerte Hærens Lagførerskole underlagt Manøverskolen som en egen seksjon. Skolen ble senere organisert under HSRF.

Historie
HSRF ble etablert høsten 2019 ved Garnisonen i Porsanger og bataljonsledelse på Rena og besto da av ett kompani (KP A). Avdelingen gav da grunn- og fagutdanning av soldater som skulle til Garnisonen i Sør-Varanger (GSV). Skolen er forventet fullt etablert i 2028.

Høsten 2020 relokaliserte HSRF Kompani A til Rena leir, der utdanning til GSV ble videreført. Samtidig startet HSRF utdanning av soldater til andre avdelinger i Hæren og Forsvaret, deriblant Forsvarets fellestjenester og Forsvarets sanitet.

I Januar 2021 ble Gardens rekruttskole 6. gardekompani overført til HSRF, og blir nå kalt Kompani G. Kompani G har tidligere vært lokalisert til Heistadmoen og før det, Evjemoen. Våren 2021 ble Kompani B etablert og skal utdanne soldater til  bla. Porsanger bataljon.

Utdanning på rekruttskolen 
Rekruttperioden er de første 6–8 ukene i førstegangstjenesten der vernepliktige får den militære grunnutdanningen.

Noe av det som læres er blant annet:

 Våpenopplæring og stridsteknikk
 Sluttet orden
 Førstehjelp og sanitet
 Fysisk trening
 Kart og kompass

Referanser

Eksterne lenker 
  Hæren på Forsvaret.no

Hæren (Norge)
Skoler i Forsvaret
Etableringer i 2019
Power Dynamos FC

Power Dynamos Football Club (stiftet 1971) er en zambisk fotballklubb fra Kitwe.

Meritter 
 Zambia Super League (6) 1984, 1991, 1994, 1997, 2000, 2011
 ABSA Cup:           (7) 1979, 1980, 1982, 1990, 1997, 2001, 2003

Referanser

Eksterne lenker 
 

Fotballag i Zambia
Fotballag etablert i 1971
Kolstadtunet

Kolstadtunet (1–28b) er en todelt blindvei på Kolstad sør for Trondheim sentrum. Den har tilførsel fra Saupstadringen på denne veiens nordøstre punkt og strekker seg i retning fra vest mot nordøst og sørøst. Den nordøstlige strekningen av Kolstadtunet fungerer som adkomstveg til fem lavblokker som en del av Ringvegen borettslag. Den sørøstlige strekningen av veien ender i et gatetun med rundkjøring omgitt av rekkehus i klynger.

Mot øst for Kolstadtunet heller det et skogkledd terreng nedover mot Bjørndalen, kun avbrutt av Størenbanen. Mot nord mellom Kolstadtunet og Kolstadflata ligger den nye Dalen aktivitetspark, som ble åpnet høsten 2020 som en del av områdeløftet for Saupstad-Kolstad.

Referanser

Litteratur 

Veier i Trondheim
Heimdal (bydel)
Eirin Kvandal

Eirin Maria Kvandal (født 12. desember 2001) er en norsk skihopper som representerer klubben Mosjøen IL.

Kvandal vant en klar seier i NM stor bakke i Granåsen 19. januar 2021.

I sitt andre renn i verdenscupen i skihopping vant hun i rennet i Ljubno 24. januar.

Kvandal falt og pådro seg en alvorlig kneskade i hopprennet i Hinzenbach i februar, og gikk dermed glipp av Ski-VM 2021.

Referanser

Eksterne lenker 
 

Norske skihoppere
Norgesmestere i skihopp
Lily & The Gigolos

Lily & The Gigolos er et norsk band som ble startet i Kristiansand i 1981 og oppløst i 1987. Bandet besto av Bente-Lill «Lily» Viste (vokal), Harald Hempel (gitar), Jarle Johansen (bass) og Kay Rune Rasmussen (trommer).

Lily & The Gigolos' første plateutgivelse var LP-en Secrets i 1984. De hadde en hit med A-siden fra 12-tommerssinglen Listen To The Radio/Let It Be Now. Før sin egen platedebut medvirket gruppen med sporet The Worst Enemy på samleplaten Noe Godt Fra Sør, som ble utgitt i 1981.

Bandets sound er beskrevet som «stemningsfylt» med «store arrangementer», med inspirasjon fra grupper som Japan, Simple Minds, Siouxsie and the Banshees og U2.

Lily & The Gigolos ble oppløst i 1987.

Diskografi

Secrets (LP, 1984)

Side 1 
 Listen To The Radio
 Fooled Again
 Russia
 I'm Just A Child
 Secrets

Side 2 
 Icehouse
 Sheila
 Screams
 Tonight
 Message

Listen To The Radio (singel, 1984)

Side 1 
 Listen To The Radio

Side 2 
 Let It Be Now

Referanser

Eksterne lenker 
 «Lily & The Gigolos» Discogs
 «Lily & The Gigolos - Secrets» Rockpedia
 «Zikk-Zakk 20. september 1983» NRK
Norske rockegrupper
Band etablert i 1981
Guinée Championnat National

]]
}}
Guinée Championnat National er det høyeste nivået på nasjonal fotball i Guinea.

CAF-ranking (2021/22)
CAF rangerer ligaene etter de siste fem års prestasjoner i Afrikas Champions League og CAF Confederation Cup.

Vinnere

 1965 – 
 1966 – 
 1967 – 
 1968 – 
 1969 – 
 1970 – 
 1971 – 
 1972 – 
 1973 – 
 1974 – 
 1975 – 
 1976 – 
 1977 – 
 1978 – 
 1979 – 
 1980 – 
 1981 – 
 1982 – 
 1983 – 
 1984 – 
 1985 – 
 1986 – 
 1987 – 
 1988 – 
 1989 – 
 1990 – 
 1991 – 
 1992 – 
 1993 – 
 1994 – 
 1995 – 
 1996 – 
 1997 – Avlyst
 1998 – 
 1999 – Ikke arrangert
 2000 – 
 2001 – 
 2002 – 
 2003 – 
 2004 – Avlyst
 2005 – 
 2006 – 
 2006–07 – 
 2007–08 – 
 2008–09 – 
 2009–10 – 
 2010–11 – 
 2011–12 – 
 2012–13 – 
 2013–14 – 
 2014–15 – 
 2015–16 – 
 2016–17 – 
 2017–18 – 
 2018–19 – 
 2019–20 – Avlyst
 2020–21 – 
 2021–22 –

Referanser

Eksterne lenker 
 

Nasjonale toppdivisjoner i fotball for menn
Fotball i Guinea
Sportsarrangementer i Guinea
Organisasjoner etablert i 1965
Saupstadbrinken

Saupstadbrinken (1a–21) er en blindvei på Saupstad sør for Trondheim sentrum. Den har tilførsel fra Saupstadringen i vest og strekker seg først østover før den vender nordøstover. Veien fungerer som adkomstveg til flere eneboliger som ellers er omringet av skog i alle retninger. 

Mot vest og sør for Saupstadbrinken ligger flere lavblokker som en del av Midteggen borettslag. I retning mot øst skråner terrenget skarpt ned mot Bjørndalen, kun avbrutt av Størenbanen. Like sør for området er det anlagt en snarvei med belysning fra Saupstadringen, gjennom en undergang under jernbanelinjen og ned til Bjørndalen. 

Rett nord for Saupstadbrinken er det planlagt utbygging av Saupstadbrua, som er en gang- og sykkelbru over Bjørndalen for å knytte sammen bydelene Saupstad og Tillerbyen. Området har gangtilknytning til Midteggen bussholdeplass i Saupstadringen for både Metrobuss rute M2 og enkelte lokalbussruter.

Referanser

Litteratur 

Veier i Trondheim
Heimdal (bydel)
Saupstad skole

Saupstad skole er en tidligere barneskole på Saupstad i Heimdal bydel sør for Trondheim sentrum. Skolen hadde om lag 275 elever fordelt på syv trinn. Skolebygget var tegnet av arkitekt Knut Bergersen og ble åpnet i 1977, i likhet med de nærliggende byggene Huseby skole og Husebyhallen.

Historie 
Skolen var en av flere som lå på en akse langs Saupstadområdet sammen med ungdomsskolen Huseby skole, Heimdal videregående skole og barneskolen Kolstad skole. I november 2015 vedtok formannskapet i Trondheim at det ble bygget en felles storskole for både Saupstad og Kolstad. På nabotomta ble Huseby skole revet sommeren 2015 til fordel for å gi tomt til et nybygg for Heimdal vgs og den nye Kolstad Arena, som stod ferdig i 2018.

Elevene ved både Saupstad og Kolstad skole ble overført til nye Huseby barneskole i 2018, med delt lærested på et midlertidig skolebygg ved Sverresborg (5.-7. trinn) og ved Kolstad skole (1.-4. trinn). Selve skolebygget på Saupstad ble revet på nyåret 2019, og det nye kombinerte bygget for både Huseby barneskole og Huseby ungdomsskole ble bygget på samme tomt med byggestart i april samme år og ferdigstillelse våren 2021.

Se også 
 Huseby barneskole
 Huseby ungdomsskole

Referanser

Litteratur

Eksterne lenker 
 Strindahistorielag.no – Wikioppføring, Saupstad skole

Barneskoler i Trøndelag
Skoler i Trondheim
Heimdal (bydel)
Utdanningsinstitusjoner etablert i 1977
Utdanningsinstitusjoner nedlagt i 2018
Françoise Fabian

Françoise Fabian, egentlig Michèle Cortés de León y Fabianera, (født 10. mai 1933 i Alger i Fransk Algerie), er en fransk skuespillerinne. Hennes far var spanjol og hennes mor polakk. Hun vokste opp i Algerie og flyttet på begynnelsen av 1950-tallet til Paris, hvor hun studerte ved Conservatoire national supérieur d'art dramatique. Hun debuterte som skuespillerinne på scenen i 1954 og på film i 1956. I 1957 giftet hun seg med regissøren Jacques Becker, som døde i 1960. Fabian er mest kjent for å ha spilt den kvinnelige hovedrollen i Min natt med Maud i regi av Éric Rohmer. Hun har blitt nominert til Césarprisen for beste kvinnelige birolle to ganger, 1989 for Sangen er mitt liv og i 2014 for Les Garçons et Guillaume, à table !

Filmer i utvalg

Referanser

Eksterne lenker 
 
 

Pieds-noirs
Personer fra Alger
Franske skuespillere
De lever om natten

De lever om natten, (originaltittel: They Live by Night) er en amerikansk film noir fra 1948 regissert av Nicholas Ray i hans regidebut med Cathy O'Donnell og Farley Granger i hovedrollene.

Dreieboken ble skrevet av Charles Schnee og Nicholas Ray etter Edward Andersons roman «Thieves Like Us» fra 1937.

Medvirkende
 Cathy O'Donnell - Catherine "Keechie" Mobley
 Farley Granger - Arthur "Bowie" Bowers
 Howard Da Silva - Chicamaw "One-Eye" Mobley
 Jay C. Flippen - Henry "T-Dub" Mansfield
 Helen Craig - Mattie
 Will Wright - Mobley
 William Phipps - Young Farmer
 Ian Wolfe - Hawkins
 Harry Harvey - Hagenheimer
 Marie Bryant - Singer
 Will Lee - Jeweler
 James Nolan - Schreiber
 Charles Meredith - Comm. Hubbell
 Teddy Infuhr - Alvin
 Byron Foulger - Lambert
 Guy Beach - Plumber

Referanser

Eksterne lenker 
 

Dramafilmer fra USA
Sort-hvitt-filmer
Engelskspråklige filmer
Filmer fra 1948
Film noir
Kriminalfilmer fra USA
Thrillerfilmer fra USA
Onkel Oskar

Onkel Oskar er en norsk barnefilm fra 1997 med manus og regi av Evald Otterstad. Filmen bygget på en serie barnebøker av den norske forfatteren Torvald Sund. Hovedrollen som den slemme sauebonden «onkel Oskar» ble spilt av Andreas Gjermstad. Hilde Heier hadde en av de andre sentrale rollene i filmen.

Referanser 

Norske barnefilmer
Filmer fra 1997
Cancel culture

Cancel culture er en engelsk betegnelse som ennå ikke har fått en god norsk oversettelse. «Kanselleringskultur», «utestengingskultur» og «utfrysingskultur» er blitt foreslått som norske navn. Fenomenet er beslektet med scenenekt, en strategi hvor en person eller gruppe nektes å slippe til i den offentlige debatten. 

«Utfrysingen» innebærer at folk trekker seg unna og slutter å støtte, eller like, en offentlig person grunnet holdninger eller uttalelser fra denne personen. Kravet om utfrysing formidles ofte via sosiale medier. Cancel culture kan også betegne ønsket om å fjerne statuer eller navneplaketter knyttet til personer mange i dag ikke deler holdninger med.

Begrepet har blitt omtalt som retorikk som ytre høyre fløy, hovedsakelig i USA, bruker mot kritikere som tar opp stigmatisering og diskriminering av minoritetsgrupper, og har også blitt brukt av Vladimir Putin. Bruken av begrepet mot kritikere har også blitt kritisert; Lisa Esohel Knudsen skriver at «enkelte misliker at det har blitt mer ubehagelig å holde fast ved stigmatiserende fordommer og stereotypier».

Referanser 

Politikk
Ytringsfrihet
Røde og hvite

Røde og hvite   (originaltittel: Csillagosok, katonák) er en ungarsk spillefilm fra 1967 regissert av Miklós Jancsó.

Filmen ble tatt inn i konkurranseprogrammet for i Cannes i 1968, men festivalen ble kansellert pga studentopprørene i Frankrike den våren.

Handling 
Borgerkrigen i Russland 1917: Den hvite armé massakrerer fanger fra den røde arme, blant dem en gruppe ungarere. Andre revolusjonære tar kampen opp mot de hvite.

Referanser

Eksterne lenker 
 

Ungarske filmer
Ungarskspråklige filmer
Filmer fra 1967
Historiske filmer
Filmer om første verdenskrig
Sovjetiske filmer
Den russiske borgerkrigen
Midteggen

Midteggen (1–37d) er en blindvei på Saupstad sør for Trondheim sentrum. Den har tilførsel fra Saupstadringen i nord og strekker seg først sørover før den vender sørøstover og deler seg i flere armer. Veien fungerer som adkomstveg til lavblokker tilhørende Midteggen borettslag og flere boligtyper bestående av eneboliger og rekkehus. Veien fikk sitt navn i 1972 etter gården Midteggen, som inntil 2010 lå i enden av veien og som opprinnelig hadde adkomstveg østfra med planovergang over jernbanelinjen fra Bjørndalen.

Mot nordvest på andre siden av Saupstadringen ligger flere av lavblokkene tilhørende Midteggen borettslag, mens mot nordøst grenser Midteggen til eneboliger i Saupstadbrinken.  Vest for Midteggen ligger spesialskolen A.C. Møller skole for døve, tunghørte eller med andre hørselsproblemer. Sør for Midteggen ligger det eneboliger tilhørende Brudalsvegen, mens det mot øst er et hellende terreng ned mot Bjørndalen, kun avbrutt av Størenbanen. Området er ellers omringet av tynn skog og grøntarealer i alle retninger.

Området har gangtilknytning til Midteggen bussholdeplass i Saupstadringen for både Metrobuss rute M2 og enkelte lokalbussruter.

Litteratur 

Veier i Trondheim
Heimdal (bydel)
Erik Bringedal

Erik Bringedal (født 1954) er en norsk lokalpolitiker for Høyre. Han er etter kommunevalget 2019 ordfører i Larvik kommune.

Referanser 

Ordførere i Larvik
Høyre-ordførere i Vestfold
Personer fra Larvik kommune
Sogndal Fotball i 1991



Tippeligaen

Spillerstatistikk

Overganger

Inn

Ut

Referanser

Kilder
 
 

1991
Sogndal
Sogndal Fotball
Tippeligaen 1991
Invers-kvadratisk lov

I vitenskap er en invers-kvadratisk lov enhver naturlov som sier at en spesifisert fysisk størrelse er omvendt proporsjonal med kvadratet av avstanden fra kilden til den fysiske størrelsen. Den grunnleggende årsaken til dette kan forstås som geometrisk fortynning tilsvarende punktkildestråling i tredimensjonalt rom.

Radarenergi utvides under både signaloverføringen og den reflekterte returen, så det inverse kvadratet for begge banene betyr at radaren vil motta energi i henhold til den inverse fjerde kraften i området.

For å forhindre fortynning av energi mens det forplantes et signal, kan visse metoder brukes, for eksempel en bølgeleder, som fungerer som en kanal gjør for vann, eller hvordan et pistolløp begrenser utvidelse av varm gass til en dimensjon for å forhindre tap av energioverføring til en kule.

Formel 
Invers proporsjonalitet kan beskrives som

Det kan også beskrives som:

Divergensen til et vektorfelt som er resultatet av radiale invers-kvadratiske lovfelt med hensyn til en eller flere kilder er overalt proporsjonalt med styrken til de lokale kildene, og dermed null utenfor kildene. Newtons lov om universell gravitasjon følger en omvendt kvadratisk lov, det samme gjør effekten av elektriske, magnetiske, lys-, lyd- og strålingsfenomener.

Sannhetsbevis 
Den invers-kvadratisk loven gjelder vanligvis når en eller annen kraft, energi eller annen bevart mengde blir jevnt utstrålt fra en punktkilde i et tredimensjonalt rom. Siden overflatearealet til en sfære (som er 4πr2) er proporsjonalt med kvadratet i radiusen, ettersom den utsendte strålingen kommer lenger fra kilden, er den spredt over et område som øker proporsjonalt med kvadratet av avstanden fra kilden. Derfor er intensiteten av stråling som passerer gjennom et hvilket som helst enhetsareal (direkte mot punktkilden) omvendt proporsjonal med kvadratet av avstanden fra punktkilden. Gauss' lov for tyngdekraften er tilsvarende anvendelig, og kan brukes med en hvilken som helst fysisk størrelse som fungerer i samsvar med det omvendte kvadratiske forholdet.

Kilder 

Vitenskapelig metode
Fysikk
Alan Cairns

Alan G. Cairns (født 12. august 1940 i Belfast i Nord-Irland i Storbritannia, død 5. november 2020 i Ballymoney) var en protestantisk pastor, forfatter og radiopredikant og -bibellærer.  

Allain Cairns sluttet seg til den da nylig grunnlagte Free Presbyterian Church of Ulster mens han var i tenårene. Etter at han ble kalt til forkynnertjeneste, ble han en nær medarbeider til predikanten og politikeren Ian Paisley. Cairns gjorde tjeneste som pastor i Free Presbyterian-menigheter i Dunmurry og så i Ballymoney. 

I 1973 startet han som radioevangelist med «Let the Bible Speak,» som i 2020 ble hørt på radiostasjoner i Storbritannia, Irland (i nord og i republikken), Nord-Amerika, India, Afrika, Nepal, Iran og Afghanistan.  
 
I 1980 tok Cairns imot et kall til å bli pastor for Faith Free Presbyterian Church i Greenville i Sør-Carolina; dette var den første kirken i USA som assosierte seg til dette Ulster-trossamfunnet. I Greenville grunnla pastor Cairns Geneva Reformed Seminary, som ble seminar for Free Presbyterian Church of North America. 

Cairns adapterte og gav ut mange av sine prekenserier i bokform og forfattet en Dictionary of Theological Terms fra et reformert perspektiv. 

I 2007 ble Cairns «pastor emeritus», og i 2009 trakk han seg tilbake til Ballymoney, der han døde av covid-19 den 5. november 2020.

Publikasjoner
Apostles of Error: An Examination of Liberalism, Neo-Orthodoxy, and Particularly New Evangelicalism (Greenville: Faith Free Presbyterian Church, 1989)
Throned in Highest Bliss (Belfast: Ambassador Productions, 1990)
A Prophet with Honour: The Life and Work of John Wylie... (Belfast: Presbytery of the Free Presbyterian Church, 1991)
Eagle's Wings: Daily Devotional Meditations for a Whole Year, editor (Greenville: Ambassador, 1991)
A Sure Foundation: Rediscovering the Basic Message of the New Testament (Greenville: Ambassador, 1996)
Dictionary of Theological Terms, editor (Greenville: Emerald House, 1998)
Chariots of God: God's Law in Relation to the Cross and the Christian (Belfast: Ambassador, 2000)
The Fruit of the Spirit (Greenville: Ambassador-Emerald International, 2002)
The Lord's Prayer (Greenville: Ambassador International, 2004)

Referanser

Reformerte teologer
Presbyterianske pastorer og predikanter
Nordirske forfattere
Personer fra Belfast
Dødsfall relatert til covid-19 i Storbritannia
Protestantiske religiøse ledere ofre for covidpandemien
Forfattere ofre for covidpandemien
Den Røde Skolen

Den Røde Skolen er et skoletilbud i bydelen Gjerpen i Skien for elever i grunnskolealderen med autismespekterforstyrrelser. Skoletilbudet ble etablert skoleåret 1988/1989, og er en spesialavdeling underlagt Skien kommune, avdeling Oppvekst. Den Røde Skolen holdt de første årene til i den eldste bygningen på Gjerpen barneskole; det rødmalte skolebygget har gitt navn til skoletilbudet.

Etter hvert ble det behov for større plass til undervisningen, og i 2011 ble det første spadestikket tatt på tomten som var avsatt til et nytt bygg for Den Røde Skolen. Nybygget stod klart til bruk i januar 2013. Det nye skolebygget har en bygningsdel som er rødmalt i likhet med det gamle bygget som dannet grunnlaget for skolenavnet.

I 2014 varslet Skien kommune økonomiske innstramminger som ville medføre oppsigelse av hver fjerde lærer ved Den Røde Skolen.

Referanser 

Spesialskoler i Norge
Etableringer i 1988
Autisme
British Standard Cycle

British Standard Cycle (BSC eller BSCy) er en britisk gjengestandard som nå antas å være foreldet. Den ble opprinnelig brukt på sykler og motorsykler. BSC har 60 graders flankevinkel i motsetning til de to store og kjente britiske gjengestandardene British Standard Whitworth og British Standard Fine som har 55 grader. Alle BSC-størrelser med over 1 tomme (25.4 mm) nominell diameter har gjengestigning på 26 gjenger per tomme (1 mm per omdreining), hvilket gjør at de noen ganger kan forveksles med metriske gjenger som også har 60 graders flankevinkel.

Historie 
Gjengestandarden ble definert for å møte et behov for gjenger til bruk på sykler og motorsykler. Den ble utviklet av Cycle Engineering Institute og var kjent som CEI thread før den ble vedtatt som en britisk standard.

Eksempler på størrelser 
BSC-gjenger i 7/16 og 1/2 fås også i stigningene 20 TPI og 24 TPI.

Noen vanlige steder man kunne finne BSC-gjenger var:
 Foraksel og setepinne:  diameter, 24 TPI eller 26 TPI stigning
 Bakaksel:  diameter, 26 TPI
 Feste til styret på styrestem:  diameter, 26 TPI

Metriske M8×1-gjenger er svært nære -26 TPI, men vil ha en pasning som tilsvarer toleranseklasse B hvilket betyr at de ikke bør brukes om hverandre.

Gjenger som streng tatt ikke er en del av BSC-standarden, men som også er vanlig på sykler fra denne tidsperioden er:
 Kranklager med 24 TPI ISO-standard eller den foreldede 26 TPI Raleigh-standarden.

Se også 
 British Standard Whitworth
 British Standard Fine
 Metriske gjenger

Referanser 

Mekanikk